id en id id en en en en en ar en ms nl ms hbs_lat az ms id id id id ms ms ms ms ms id nds tr en id en en tl tl en tr id en de ms id id id id ms ms de id tr pl en sl en en en en en en id de en en en ar ast en ms
PENULIS SABAH DAN BELITONG BERPUISI DI TENGAH HUJAN DI WARKOP JANGGUT - abdnaddin
Ingin Berkisah Dengan Cara Sendiri
✔ abd naddin Diterbitkan 11:32 PTG
PENULIS SABAH DAN BELITONG BERPUISI DI TENGAH HUJAN DI WARKOP JANGGUT
SEBELUM meninggalkan Pulau Belitung, Rombongan Kembara Sastera Ikatan Penulis Sabah (IPS) sempat beramah mesra dengan penulis dan seniman Belitong di Warung Kopi Janggut di Tanjung Pandan pada malam terakhir sebelum mereka berangkat ke Jakarta keesokan harinya.
Majlis pertemuan itu berlangsung dengan santai.  Pak Diran, pemilik warung bersama sejumlah  penulis dan seniman Belitung hadir pada malam itu. Antaranya Mansyur Mas’ud, pelukis terkenal, Yudhie Guszara, Agus Pahlevi, Fithorozi dan banyak lagi seniman pada malam itu. Pak Haryadi dari Dinas Budaya dan Pariwisata Propinsi Bangka Belitong juga hadir dalam majlis itu.
Sambil menikmati kopi dengan rasa puisi, pengunjung juga bebas untuk memesan seni makanan kegemaran mereka. Warung kupi Janggut menyediakan pelbagai juadah yang menyelerakan seniman.
Selepas ucapan alu-aluan sebagai ucapan selamat datang kepada rombongan Kembara Sastera IPS dari tuan rumah, Pak Imanuddin Siregar dari Fungsi Penerangan Sosial Budaya, Konsulat Jenderal Republik Indonesia (KJRI) Kota Kinabalu yang mengiringi rombongan penulis Sabah dijemput untuk menyampaikan ucapan. Beliau mengucapkan terima kasih dan berharap hubungan antara penulis dan seniman Sabah dan Belitong akan bertambah kukuh lagi selepas ini.
Kemudian acara itu dilanjutkan lagi dengan persembahan puisi, lagu puisi untuk memeriahkan lagi majlis itu.
Puan Jaliha Jaman memulakan majlis dengan sebuah lagu, kemudian diiringi Puan fauziyah Nurdin. Malam puisi bertambah meriah lagi dengan persembahan persembahan puisi dari rombongan Kembara IPS dan tuan rumah.
Antara yang menyampaikan persembahan pada malam itu ialah Ketua Dua IPS, Awang Abdul Muizz Awang Marusin, pembacaan puisi oleh penulis Ramli AR, penyair Norawi Haji Kata juga menyampaikan puisi yang terkandung dalam Akta Batin. Selain itu, Cikgu Sahar Misron dan Gabriel Kimjuan, penulis muda juga turut menyampaikan puisi.
Dari pihak tuan rumah, antara yang menyampaikan persembahan ialah pak Diran, Fithorozi dan beberapa penyair yang lain.
Malam bertambah rancak dengan suasana puisi yang intens. Walaupun hujan lebat, majlis tetap diteruskan sehingga ke penghujungnya. Majlis itu akan menjadi kenang-kenangan bagi penulis Sabah dan Belitung, kerana mereka bukan saja berpuisi sambil menikmati kupi, tetapi mereka juga bertemu dalam suasana hangat dan mesra sehingga majlis ditamatkan selepas hujan makin lebat.
Artikel Berkaitan Penulis Email
Berlangganan artikel terbaru dari blog ini langsung via email
Langgan: Catat Ulasan (Atom)
Abd. Naddin Hj Shaiddin bertugas sebagai wartawan di Utusan Borneo sejak 1994-2021. Kini menulis di portal Sabah360online.com.Selain itu, beliau juga menulis untuk Pulse Asia Times.
View my complete profile
Apa yang kita harapkan daripada Datuk Seri Ismail Sabri?
Terima kasih Telum Media kerana menyenaraikan blog abdnaddin.com dalam PR media Asia
“Di sini, bunga keladi di jual dengan harga gila-gila,”, kata prof nik rakib
Mengenai Malim Dan Kapal Yang Tidak Dapat Berlabuh
ROTHMAN A BUNTAR , GIGIH PERKENAL BATIK SABAH
SEJENAK MENGENAI 12 UNGKAPAN MELAYU TENTANG BINATANG
Kenali Saya Abd Naddin Haji Shaiddin